
        Nr. 863/XVIII/3


BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a proiectului de Lege privind aprobarea Ordonanţei Guvernului nr.68/1998 pentru ratificarea Acordului european privind marile căi navigabile de importanţă internaţională (AGN), adoptat la Geneva la 19 ianuarie 1996

Acest proiect de lege face parte din categoria legilor ordinare.

         PREŞEDINTE,                                   SECRETAR,

       Dan Ioan Popescu                                 Ioan Bivolaru

Exp.parlam.

Titu Prodan

    Nr. 863/XVIII/3


R A P O R T

asupra dezbaterii şi avizării pe fond a proiectului de Lege privind aprobarea Ordonanţei Guvernului nr.68/1998 pentru ratificarea Acordului european privind marile căi navigabile de importanţă internaţională (AGN), 

adoptat la Geneva la 19 ianuarie 1996

Cu adresa nr.342/29.10.1998 de la Cabinetul Secretarului General,  comisia noastră a fost sesizată în fond pentru dezbaterea şi avizarea acestui proiect de lege, conform art.86 din Regulamentul Camerei Deputaţilor, fiind însoţit de avizul favorabil cu observaţii şi propuneri din partea Consiliului Legislativ.

Proiectul de lege remis comisiei a fost adoptat de Senat la data de 26.10.1998.

Potrivit art.61 din Regulamentul Camerei Deputaţilor am solicitat şi am primit avize favorabile fără amendamente de la Comisia pentru politică externă şi de la Comisia juridică, de disciplină şi imunităţi.

În urma examinării proiectului de lege supus dezbaterii, având în vedere  avizele aferente acestuia şi motivaţia iniţiatorului, în şedinţa din 18.11.1998 comisia a putut face următoarele constatări: 

1. Proiectul de lege face parte din categoria legilor ordinare şi nu contravine prevederilor constituţionale.

2. Observaţiile şi propunerile pertinente din avizul Consiliului Legislativ au fost preluate integral în textul adoptat de Senat.

3. Acest Acord este rezultatul hotărârii din anul 1993 a Comisiei Economice pentru Europa a O.N.U. (C.E.E. – O.N.U.), referitor la parametrii de infrastructură şi de exploatare cărora trebuie să le corespundă căile navigabile interioare europene, între care se regăsesc Dunărea cu Canalul Dunărea – Marea Neagră, cele 32 porturi operaţionale, 8 şantiere navale şi 4 zone libere ale statului român.

4. Ratificarea acestui Acord va determina creşterea rolului transportului naval în transportul internaţional, datorită avantajelor economice şi ecologice oferite, constituind un semnal pozitiv pentru mobilizarea finanţărilor internaţionale necesare sectorului navigaţiei noastre interioare. 

În acest context, comisia acordă aviz favorabil acestui proiect de lege, după audierea iniţiatorului şi-l propune pentru aprobare Camerei Deputaţilor, în forma adoptată de Senat.

         PREŞEDINTE,                                  SECRETAR,

     Dan Ioan Popescu                                Ioan Bivolaru

Exp. parlam.,

Titu Prodan.

